**ПРЕДЛОГ**

На основу члана 269. - 275. Закона о привредним друштвима („Службени гласник РС“ бр. 36/2011, 99/2011, 83/14 и 5/15), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15 и 09/16), Скупштина Компаније на Редовној седници одржаној дана 27. априла 2016. године, донела је

**ОДЛУКУ**

**о расподели добити за 2015. годину**

**и исплати дивиденде**

**Члан 1.**

Остварена нето добит Компаније „Дунав осигурање” а.д.о. Београд (у дaљем тексту: Компанија) утврђена у годишњем извештају о пословању за 2015. годину износи 370.317.849,90 динара.

**Члан 2.**

Добит Компаније из члана 1. Ове одлуке распоређује се на следећи начин:

* за исплату дивиденде акционарима Компаније у укупном бруто износу од 370.272.532,38 динара
* преостали део добити у износу од 45.317,52 динара задржава се као нераспоређена добит.

**Члан 3.**

Утврђује се укупан износ нераспоређене добити Компаније у износу од 2.640.005,79 динара .

**Члан 4.**

Одобрава се исплата дивиденде акционарима Компаније у новцу у бруто износу од 42,18 динара по акцији.

**Члан 5.**

Право на исплату дивиденде имају сви акционари Компаније на Дан акционара за редовну седницу Скупштине акционара Компаније, односно на дан 17.04.2016.године.

**Члан 6.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 7.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 8.**

Ова одлука ступа на снагу даном доношења.

**С број:**

**27. априла 2016. године ПРЕДСЕДНИК СКУПШТИНЕ**

**Београд**

**Марија Жижик**

|  |  |
| --- | --- |
|  |  |